เรื่องร้องเรียน (ร้องเรียน) วันที่ 2023-08-07 08:58:22 — แขวงคลองสาน เขตคลองสาน จังหวัดกรุงเทพมหานคร
ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02660031229
ขอเสนอความคิดเห็นเกี่ยวกับการขอให้ยกเลิกคำสั่งให้นักเรียนใส่ชุดไปรเวทไปเรียน ทุกวันอังคาร เนื่องจากประชาชนแจ้งว่าทราบข่าวว่าโรงเรียนในสังกัดกรุงเทพมหานคร ได้มีนโยบายให้เด็กนักเรียนใส่ชุดไปรเวทไปเรียน ทุกวันอังคาร แต่ประชาชนเห็นว่า เด็กนักเรียนทุกคนมีชุดนักเรียน ชุดพละ หรือยูนิฟอร์มอื่นๆ ของทางโรงเรียนอยู่แล้ว ก็ควรที่จะให้เด็กนักเรียนสวมใส่ เพื่อความเป็นระเบียบ เรียบร้อย และการที่จะให้เด็กนักเรียนนั้นใส่ชุดไปรเวทไปเรียนนั้น ถือเป็นเรื่องที่ละเอียดอ่อนอย่างมาก เนื่องจากผู้ปกครองบางท่าน อาจจะไม่มีเงิน หรือมีความจำเป็นด้านอื่น ที่จะไม่สามารถซื้อชุดไปรเวทที่ดูดี ให้แก่บุตรหลานได้ จะส่งผลให้เกิดความเหลื่อมล้ำของสังคม อีกทั้งถ้าหากในวันอังคาร เด็กนักเรียนที่ใส่ชุดไปรเวทมาเรียน แต่กลับไม่เข้าเรียน ประชาชนก็ไม่สามารถรู้ได้ ว่าเป็นเด็กนักเรียนหรือไม่ เนื่องจากไม่ได้แต่งกายด้วยชุดนักเรียน จากกรณีดังกล่าวจึงประสงค์ให้หน่วยงานที่เกี่ยวข้องพิจารณายกเลิกคำสั่งให้นักเรียนใส่ชุดไปรเวทไปเรียน ทุกวันอังคาร ของโรงเรียนในสังกัดกรุงเทพมหานคร เพื่อจะสามารถลดปัญหาที่เกิดขึ้นในสังคมได้ (ประชาชนประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata